Vedtekter for Hamna bydelsråd

# § 1 : Organisasjonsform

Hamna Bydelsråd er et frittstående partipolitisk uavhengig råd og representerer befolkningen i området fra Rideskolen til Nordspissen, naturlig avgrenset mot Tromsømarka.

# § 2 : Bydelsrådets formål

Hamna Bydelsråds formål er å arbeide for utvikling av bydelen, fremme gode oppvekstvilkår i trygge omgivelser for barn og unge, skape relasjoner og lokal identitet for befolkningen i Hamna, og gjennomføre arrangementer som understøtter dette.

 Avsnitt

Hamna Bydelsråd skal være høringsinstans i saker/planer som angår bydelen. Bydelsrådet skal arbeide for å få innsyn og medvirkning i kommunens planlegging og regulering av bydelen.

# § 3 : Årsmøte

1. Årsmøtet er Hamna Bydelsråds høyeste myndighet.
2. Alle personer med registrert bostedsadresse innenfor bydelsområdets geografiske område kan være tilstede på årsmøtet med tale- og stemmerett.
3. Personer som bor utenfor det geografiske området kan ha talerett i konkrete saker som berører deres virksomhet innenfor bydelsrådets område.
4. Det avholdes årsmøte årlig i første halvår, med minimum 14 dagers varsling.
5. Saker som ønskes behandlet på årsmøtet, må innmeldes innen 7 dager før årsmøtet.
6. Saker til votering avgjøres med simpelt flertall. Ved stemmelikhet teller møteleders stemme dobbelt.

# § 4 : Årsmøtets oppgaver

Årsmøtet skal minst behandle følgende saker:

1. Godkjenning av innkalling.
2. Valg av møteleder
3. Valg av 2 personer til å signere protokoll
4. Styrets årsberetning og regnskap
5. Valg
6. Vedtekter

# § 5 : Ekstraordinært årsmøte

Ekstraordinært årsmøte skal avholdes dersom 2/3 av styret i Hamna Bydelsråd krever det, eller minst 250 beboere i bydelen signerer opprop som krever dette.

# § 6 : Styret

Styret forestår den daglige driften av Bydelsrådet i perioden mellom to årsmøter, og skal bestå av minimum 5 årsmøtevalgte medlemmer. I tillegg har FAU ved hver av skolene i bydelen samt Hamna idrettslag, anledning til å peke ut et medlem hver til bydelsrådet. FAU/idrettslaget kan peke ut allerede årsmøtevalgte medlemmer av bydelsrådet som sine representanter.

Bydelsrådets årsmøtevalgte medlemmer velges for alternerende toårsperioder for å sikre kontinuitet i arbeidet. Øvrige representanter velges for ett år av gangen. Styrets medlemmer må ha bostedsadresse innenfor bydelens område.

Styret kan oppnevne midlertidige styremedlemmer dersom medlemmene av det valgte styret trekker seg eller av en annen grunn er forhindret i å utøve sitt verv. Virkningstiden for midlertidige oppnevnte styremedlemmer er frem til neste årsmøte.

Styret er beslutningsdyktig når mer enn halvparten av det årsmøtevalgte styret er tilstede. Ved stemmelikhet teller leders stemme dobbelt.

Styret kan oppnevne arbeidsgrupper som arbeider i forhold til bestemte saker og/eller arrangementer. ~~Styret skal utnevne en valgkomite bestående av minst to personer som ikke er medlemmer av styret.~~

Styret konstituerer seg selv. Leder skal velges blant årsmøtevalgte representanter. Foregående års leder er ansvarlig for at konstituering finner sted innen halvårets utløp, og at endring meldes til foretaksregistret.

# § 7 : Valgkomite

Styret ~~skal~~ kan utnevne en valgkomite bestående av minst to ~~medlemmer~~ personer som ikke er medlemmer av styret. Valgkomiteen skal arbeide for å finne kandidater til verv i styret.

# § 8 : Vedtektsendringer

Endringer av vedtektene kan bare foretas av årsmøtet. Forslag til vedtektsendringer må fremmes skriftlig for styret senest 7 dager før årsmøtet. Styret kan da velge å utsette årsmøtet til forslaget er tilstrekkelig styrebehandlet. For gyldig vedtak kreves 2/3 flertall på årsmøtet. ~~eller simpelt flertall for likelydende forslag på to ordinære årsmøter.~~

# § 9 : Oppløsning

Forslag om oppløsning av Hamna Bydelsråd må legges frem som egen sak på et årsmøte for å kunne realitetsbehandles på neste ordinære årsmøte, og behandles ihht regler om vedtekter. Ved oppløsning overføres Hamna Bydelsråds kapital til veldedig formål, eller annet formål som årsmøtet fastsetter med nødvendig flertall.